पाएं अपने शहर की ताज़ा ख़बरें और फ्री ई-पेपरडाउनलोड करें
फेडरेशन ऑफ ऑल इंडिया व्यापार मंडल(फैम) मीडिया सेल के प्रदेश चेयरमैन सह लोहरदगा जिला प्रभारी संजय सर्राफ ने कहा है कि वैश्विक कोरोना महामारी की दूसरी लहर में लोहरदगा जिला भी अछूता नहीं है। स्वास्थ्य चिकित्सा सुविधा के अभाव में बड़ी संख्या में लोगों को कोराेना संक्रमण हो रहा है तथा इस संक्रमण बीमारी से मृत्यु की संख्या भी बढ़ रही है। बॉक्साइट नगरी लोहरदगा में कई बॉक्साइट कंपनियां कार्यरत है। जो कि रोजाना करोड़ों रुपया की आमदनी इस क्षेत्र से कर रही है।
किंतु इन सभी बॉक्साइट कंपनियों को इस क्षेत्र के विकास की कोई चिंता नहीं है। कोरोना संक्रमण महामारी में जिले में ऑक्सीजन सिलेंडर, बेड, आईसीयू, वेंटिलेटर दवाइयां एवं चिकित्सकों समेत सभी स्वास्थ्य चिकित्सा संबंधी सुविधा बिल्कुल नगण्य है। अस्पताल की भी कमी है। इस महामारी में लोहरदगा में कार्यरत सभी बॉक्साइट कंपनियां इस कठिन वक्त पर मानवता का परिचय देते हुए सभी भेदभाव भुलाकर अपना नैतिक कर्तव्य निभाते हुए स्वास्थ चिकित्सा संबंधी सभी संसाधनों को अतिशीघ्र लोहरदगा में मुहैया कराई जाए। इस संकट की घड़ी में अपने जीवन के साथ-साथ दूसरे के जीवन को भी बचाना हमारी नैतिक जिम्मेवारी है। मनुष्य होने के नाते ही हमारा नैतिक कर्तव्य है कि इस कठिन वक्त पर मानवता का परिचय देते हुए हम एक दूसरे की मदद करें। संजय सर्राफ ने लोहरदगा जिला में स्वास्थ्य चिकित्सा संबंधित उपकरणों की भारी कमी को देखते हुए झारखंड के स्वास्थ्य मंत्री बन्ना गुप्ता को पत्र प्रेषित कर जिले में अति शीघ्र ऑक्सीजन सिलेंडर, बेड, वेंटिलेटर, दवाइयां, एवं चिकित्सा संबंधित सभी सुविधाओं को समुचित व्यवस्था करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn